Paġna Fit-18 ta' Marzu 2015, il-Kummissjoni Ewropea rċeviet mingħand il-Gvern tar-Renju Unit, f'konformità mal-Artikolu 37 tat-Trattat tal-Euratom, id-Dejta Ġenerali relatata mal-pjan għar-rimi tal-iskart radjuattiv li joriġina mill-Impjant Lokali tat-Trattament tal-Ħama ta' Sellafield. Abbażi ta' din id-dejta u t-tagħrif addizzjonali mitlub mill-Kummissjoni fit-23 ta' Marzu 2015 u li taw l-awtoritajiet tar-Renju Unit fis-7 ta' April 2015, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza mis-sit sal-eqreb fruntiera ta' Stat Membru ieħor, f'dan il-każ l-Irlanda, hija ta' 180 km. L-iskart radjuattiv solidu sekondarju jinħażen temporanjament fis-sit qabel ma jiġi ttrasportat lejn faċilitajiet awtorizzati tar-rimi fir-Renju Unit. Fil-każ ta' rilaxxi mhux ippjanati ta' effluwenti radjuattivi, li jistgħu jseħħu wara xi inċident tat-tip u d-daqs ikkunsidrati fid-Dejta Ġenerali, id-dożi li aktarx jaslu għand il-popolazzjoni fi Stat Membru ieħor ma jkunux sinifikanti mil-lat tas-saħħa, b'rabta mal-livelli ta' referenza stabbiliti fl-Istandards Bażiċi ta' Sikurezza ġodda (id-Direttiva tal-Kunsill 2013/59/Euratom). Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla li joriġina mill-Impjant Lokali tat-Trattament tal-Ħama ta' Sellafield fir-Renju Unit, kemm waqt it-tħaddim normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li ma jirriżultax f'kontaminazzjoni radjuattiva, li tkun sinifikanti mil-lati tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor skont id-dispożizzjonijiet stipulati fl-Istandards Bażiċi ta' Sikurezza ġodda (id-Direttiva tal-Kunsill 2013/59/Euratom). Magħmul fi Brussell, l-24 ta' Ġunju 2015. Il-kompetenza tal-BĊE biex jagħti opinjoni hija bbażata fuq l-Artikoli 127(4) u 282(5) tat-Trattat dwar il-Funzjonament tal-Unjoni Ewropea. Ir-regolament propost jinsab fi ħdan l-oqsma ta' kompetenza tal-BĊE peress li jikkonċerna l-perijodu ta' referenza għall-indiċi armonizzat ta' prezzijiet għall-konsumatur (HICP). Dan l-indiċi huwa indikatur ewlieni sabiex il-BĊE jikseb l-objettiv primarju tiegħu li jżomm l-istabbiltà tal-prezzijiet fiż-żona tal-euro, kif imsemmi fl-Artikolu 127(1) tat-Trattat u fl-ewwel sentenza tal-Artikolu 2 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew. Skont l-ewwel sentenza tal-Artikolu 17.5 tar-Regoli ta' Proċedura tal-Bank Ċentrali Ewropew, il-Kunsill Governattiv adotta din l-opinjoni. Il-BĊE jappoġġa l-objettiv tar-regolament propost li jiġi aġġornat il-perijodu ta' referenza għall-HICP sabiex jiżgura li l-indiċijiet riżultanti huma kumparabbli u relevanti. L-HICPs armonizzati tal-prezzijiet għall-konsumatur huma indikaturi importanti fil-kuntest tal-politika monetarja. Deċiżjonijiet sodi dwar il-politika monetarja jiddependu fuq statistika dwar l-HICP li tkun affidabbli u aġġornata, li tappoġġa l-kompiti tal-Eurosistema fil-qasam tal-istabbiltà finanzjarja. Magħmul fi Frankfurt am Main, l-1 ta' Ġunju 2015. Fit-23 ta' Marzu 2015, l-Awtorità ta' Sorveljanza tal-EFTA rċeviet talba skont l-Artikolu 30(5) tad-Direttiva 2004/17/KE. Billi l-Awtorità kienet tal-fehma li kienet meħtieġa informazzjoni addizzjonali sabiex tagħmel valutazzjoni kif suppost tat-talba, fis-6 ta' Mejju 2015 bagħtet talba għall-informazzjoni lil Posten Norge AS. Għaldaqstant, skont id-dispożizzjonijiet stipulati fit-tieni sentenza tal-Artikolu 30(6), il-perjodu mogħti lill-Awtorità tas-Sorveljanza tal-EFTA biex tiddeċiedi dwar din it-talba huwa estiż b'xhar. Il-perjodu finali għall-Awtorità ta' Sorveljanza tal-EFTA biex tieħu deċiżjoni għalhekk jiskadi fl-24 ta' Lulju 2015. Fil-21 ta' April 2015 inġiebet azzjoni quddiem il-Qorti tal-EFTA kontra l-Islanda mill-Awtorità ta' Sorveljanza tal-EFTA, irrappreżentata minn Auður Ýr Steinarsdóttir u Marlene Lie Hakkebo, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, B-1040 Brussell. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara illi l-Islanda ma ssodisfatx l-obbligi tagħha skont l-Att imsemmi fil-punt 21au tal-Kapitlu III tal-Anness XX tal-Ftehim taż-Żona Ekonomika Ewropea (id-Direttiva 2009/126/KE tal-Parlament Ewropew u tal-Kunsill tal-21 ta' Ottubru 2009 dwar il-Fażi II tal-irkupru tal-fwar tal-petrol waqt ir-riforniment bil-karburant tal-vetturi bil-mutur fl-istazzjonijiet ta' servizz) kif adattata għall-Ftehim bil-Protokoll 1 tagħha, u skont l-Artikolu 7 tal-Ftehim, billi ma adottatx il-miżuri kollha neċessarji għall-implimentazzjoni tal-Att fiż-żmien stabbilit. Tordna lill-Islanda tħallas l-ispejjeż ta' dawn il-proċedimenti. L-Awtorità ta' Sorveljanza tal-EFTA tissottometti li l-Islanda ma ssodisfatx l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt. Fis-21 ta' April 2015 inġiebet azzjoni quddiem il-Qorti tal-EFTA kontra l-Islanda mill-Awtorità ta' Sorveljanza tal-EFTA, irrappreżentata minn Markus Schneider u Marlene Lie Hakkebo, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, B-1040 Brussell. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li l-Islanda ma ssodisfatx l-obbligi tagħha skont l-Att li ssir referenza għalih fil-punti 7a, 7e u 7i tal-Anness XIX mal-Ftehim dwar iż-Żona Ekonomika Ewropea, (id-Direttiva 2011/83/UE tal-Parlament Ewropew u tal-Kunsill tal-25 ta' Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill), kif adattata għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi ma adottatx il-miżuri neċessarji għall-implimentazzjoni tal-Att fi ħdan iż-żmien stabbilit. Tordna lill-Islanda tħallas l-ispejjeż ta' dawn il-proċedimenti. L-Awtorità ta' Sorveljanza tal-EFTA tissottometti li l-Islanda ma ssodisfatx l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt. Fil-21 ta' April 2015, tressqet azzjoni kontra l-Prinċipat tal-Liechtenstein quddiem il-Qorti tal-EFTA mill-Awtorità ta' Sorveljanza tal-EFTA, irrappreżentata minn Markus Schneider and Marlene Lie Hakkebo, li jaġixxu bħala Aġenti tal-Awtorità ta' Sorveljanza tal-EFTA, 35, Rue Belliard, B-1040 Brussell. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li l-Prinċipat ta' Liechtenstein ma ssodisfax l-obbligi tiegħu taħt l-Att li jsir referenza għalih fil-punti 7a, 7e u 7i tal-Anness XIX mal-Ftehim dwar iż-Żona Ekonomika Ewropea (id-Direttiva 2011/83/UE tal-Parlament Ewropew u tal-Kunsill tal-25 ta' Ottubru 2011 dwar drittijei tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill), kif adattata għall-Ftehim permezz tal-Protokoll 1 tiegħu, u taħt l-Artikolu 7 tal-Ftehim, billi ma adottax il-miżuri neċessarji għall-implimentazzjoni tal-Att fi ħdan iż-żmien stabbilit. Tordna lil-Liechtenstein iħallas l-ispejjeż ta' dawn il-proċedimenti. L-Awtorità ta' Sorveljanza tal-EFTA tissottometti li l-Liechtenstein naqas milli jissodisfa l-obbligi tiegħu skont l-Att u skont l-Artikolu 7 tal-Ftehim taż-ŻEE billi ma adottax il-miżuri meħtieġa biex jimplimenta l-Att fiż-żmien preskritt. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7498 — Compagnie de Saint-Gobain/Sika, f'dan l-indirizz:
Extracted from C_209_2015.html